Vid II Frankopan
<s>Vid II (umro posle 1233.) je bio krčki knez iz porodice Frankopana.</s>

<s>Biografija 
Vid je bio sin Bartola I Frankopana, odnosno unuk Dujama I, rodonačelnika porodice Frankopan.</s><s>Zajedno sa bratom Henrikom pominje se po prvi put u povelji koju je mletački dužd Enriko Dandolo izdao Bartolovim sinovima.</s><s>Vid II i Henrik stupili su u službu ugarskog kralja Andrije II pre 1213. godine kada je dužd Pjetro Zjani potvrdio za krčkog kneza samo Vidovog sina Ivana I. Braća Vid II i Henrik učestvovala su u Petom krstaškom ratu 1217. godine u sklopu armije Andrije II, na poziv pape Honorija III.</s><s>Ratuju protiv Neretljana 1220. godine, Kačića i bosanskih jeretika.</s><s>Andrija II je za stečene zasluge darovao braću ostrvima Brač, Hvar, Korčula i Lastovo, sa okolnim manjim ostrvima.</s><s>Braća, međutim, nikada nisu uspela da uspostave svoju vlast nad tim ostrvima.</s><s>Papa je 1221. godine posebnom ispravom potvrdio Andrijinu darovnicu.</s><s>Andrija je falsifikovao isprave po kojima je Bartol II, treći sin Dujama, darovao svoje posede u Modruškoj i Vinodolskoj županiji Vidu II.</s><s>Nakon povratka na Krk, braća su se sukobila sa krčkim knezom Ivanom I, sinom Vida I. Dogovor o upravljanju nad ostrvom postigli su 1232. godine, a predviđao je naizmenično šestomesečno upravljanje trima delovima ostrva tokom šest godina.</s><s>Dogovor je 1233. godine potvrdio mletački dužd Đakomo Teupolo i Veliko veće.</s><s>Vid se ovde po poslednji put pominje kao živ.</s><s>Imao je četvoricu sinova: Ivana II (1242-1243), Fridriha I (1242-1251), Bartola III (1242-1251) i Vida III (1242-1251).</s>

<s>Izvori 
 Hrvatski biografski leksikon, pdf</s>

<s>Umrli 1230-ih
Frankapani
Krstaši</s>

